# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **S.C. LOSAR COM S.R.L. Vatra Dornei**, cu sediul în Str. Chiliei, Nr. 11, Vatra Dornei, Judetul Suceava, cu adresa nr. 467/15.05.2015, înregistrată la APM Suceava cu nr. 44634/27.05.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului ANPM/APM decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 21.07.2015, că proiectul „CARIERA LELICI” propus a fi amplasat în extravilanul comunei Cârlibaba nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 Conform criteriilor de selectie din din anexa nr. 3 la Hotărârea Guvernului nr. 445/2009.):

1. Caracteristicile proiectului:

a. Marimea proiectului: Suprafata totala a perimetrului Cariera Lelici este de 30.418 mp.

b. Cumularea cu alte proiecte: .In perimetrul Lelici s-a extras calcarul incepând cu anul 1985 de pe suprafata de 14000mp. In perioada 1985-2000, calcarele din acest perimetru au fost exploatate și valorificate de catre Direcția Silvică Suceava. In perioada 2000- 2012, cariera Lelici a fost inactivă, iar din anul 2012 până in prezent, exploatarea-valorificarea calcarelor a fost făcută de către SC Losar Com SRL Vatra Dornei, județul Suceava. Activitatea de exploatare s-a desfășurat pe bază de permise de exploatare emise de Agenția Națională pentru Resurse Minerale, a avizelor și a autorizațiilor de gospodărire a apelor emise de Administrația Bazinala de Apă ”Siret” Bacău și autorizației de mediu nr. 32/31.01.2012 emisă de APM Suceava, revizuită in data de 18.12.2013.

 Intrucât rezervele geologice de calcar calculate in limitele perimetrului vechiului perimetru (sus menționat) sunt aproape epuizate,pentru continuarea activității*se solicita dezvoltarea perimetrului de exploatare Lelici spre nord și nord-est, de la suprafața de 14.000 mp (suprafata pe care s-a desfasurat efectiv activitati de exploatare), la suprafața de 30.418 mp.*  R*ezerva de calcar exploatabilă in cariera Lelici, in limtele topografice pentru care s-a solicitat acordul de mediu este de 2.840.000 tone.* La un consum de 300.000 tone/an, gradul de asigurare cu rezerve este de cca. 9 ani.

Cooronatele perimetrului de exploatare Lilici dezvoltat, sunt urmatoarele:

|  |  |  |
| --- | --- | --- |
| *Nr. pct.* | *X* | *Y* |
| 1 | 676802 | 503546 |
| 2 | 676835 | 503553 |
| 3 | 676882 | 503516 |
| 4 | 676958 | 503570 |
| 5 | 676923 | 503748 |
| 6 | 676851 | 503745 |
| 7 | 676785 | 503746 |

 Perimetrul de exploatare dezvoltat este cu cca.16.000 mp mai mare, iar vechiul perimetru se include in perimetru propus pentru autorizare.

 Terenul este neproductiv intr-o proportie de cca. 80% datorita vechii exploatari de calcar, a drumurilor de acces si a unor depozite de calcar extras anterior. Cca. 20% din teren este acoperit de pasune alpina si de vegetatie specifica zonei alpine.

 Se dorește dezvoltarea perimetrului de exploatare și ocuparea temporară a terenului în suprafață de 3,0418 ha din fondul forestier național, proprietatea publică a UAT Comuna Dorna Candrenilor, în baza H.C.L. nr. 34 / 05.05.2014 și a contractului pentru transmiterea temporară de terenuri forestiere nr. 3229 (2367/1347) / 28.05.2014 încheiat cu proprietarul Comuna Dorna Candrenilor și cu administratorul terenului Ocolul Silvic Dorna. Terenul este situat pe raza administrativă a UAT Comuna Cârlibaba și administrat silvic de Ocolul Silvic Dorna, fiind amplasat în U.B. I Dorna Candrenilor u.a. 380N1. Ocuparea temporară a suprafeței solicitate este fără defrișare, subparcela amenajistică fiind încadrată la neproductiv conform prevederilor amenajamentului silvic – descrierii parcelare și a fișei tehnice de transmitere fără defrișare, întocmită de către Ocolul Silvic Dorna.

c. Utilizarea resurselor naturale: Rezervele geologice de calcar au fost estimate utilizându-se următoarele elemente de calcul:suprafața perimetrului =30.418 mp, suprafață cu resurse de calcar= 28.000 mp; inălțimea medie de exploatare= 50 m (pe 4 trepte de exploatare);Volum de rocă= 1.400.000 mc,greutatea volumetrică = 2,6 t/mc;

 R*ezerva de calcar exploatabilă in cariera Lelici, in limtele topografice pentru care s-a solicitat acordul de mediu este de 2.840.000 tone.* La un consum de 300.000 tone/an, gradul de asigurare cu rezerve este de cca. 9 ani.

d.Productia de deseuri:Din descoperta de pe suprafata de cca. 16000 mp reyulta cca. 8000 mc material, din care cca. 4000 mc reprezinta solul vegetal care se va depozita in halda (va fi utilizat la sfarsitul exploatarii pentru redarea terenului in circuitul forestier), iar cca. 4000 mc de steril (fragmente de calcar si argila) care va fi utilizat la intretinerea drumurilor din cariera.

*Metoda de exploatare:* Metoda de exploatare care se aplică in prezent in cariera de calcar Lelici este in trepte de carieră descendente, cu inălțimi de 10-20 m si cu transportul rocilor sterile pe o haldă exterior, cu urmatorii parametri:

 a. Unghiul de înclinare a treptei de exploatare = 60 grade.

 b. Latimea bermei de siguranta = 10 m.

 c. Latimea bermei de lucru:

 - cu extragere manuala = 15 m, cu extragerea rocilor cu explozivi prin utilizarea de găuri de mină = 25 m;

 d. Laţimea bermei de transport = 9 m.

 e. Unghiul de taluz al marginii carierei = 50 grade;

 f. Lungimea liniei de front = 14,1 m;

 Exploatarea calcarelor si dolomitelor cristaline se va face în cariera, pe treptele : +1112,5 m, +1132,5 m, +1152,5 m și +1172,5 m.La data intocmirii prezentei documentații, erau deschise treptele +1112,5 m si +1132,5 m.

Extractia calcarelor si dolomitelor cristaline se va face mecanizat, prin perforare cu foreze sau cu perforatorul Tampella, iar apoi se procedeaza la puscare cu dinamita tip II. Duapă perforare se procedză la incărcarea găurilor de mină cu explozivi, se burează si se execută puscarea, iar apoi lichidarea găurilor state.

 Activitatea de pușcare (transportul explozivilor, incărcarea frontului, burarea, explozia, verificarea si lichidarea găurilor state) se face de catre un agent economic autorizat.

Dacă în materialul astfel dislocat rezultă bucăţi mai mari de 40-50 cm, acestea sunt sfarmate cu pikamerul şi apoi materialul este transportat la stația de concasare din imediata vececinătate. În cazul existenţei unor supragabariţi cu dimensiuni mai mari, aceştia vor fi utilizati ca atare, pentru protejarea unor maluri ale cursurilor de apa sau, dupa obtinerea aprobarilor si avizelor necesar, vor fi perforaţi, găurile de mină încărcate cu dinamită tip II, vor fi burate şi apoi puşcate pentru realizarea sorturilor necesare.

Lucrarile de deschidere si pregatire:

-decopertarea solului vegetal de la suprafata si depozitarea acestuia in halda (grosimea medie a copertei este de 0,2m)

-amenajarea drumului de acces la treapta de cariera si in cariera

-amenajarea taluzului treptei de cariera la o panta de 60-80 grade

-apele pluviale de pe treptele de exploatare se vor colecta prin santul de garda al drumului de acces la perimetru L=130m, l=0,4m, adâncimea=0,3m,vor fi trecute printr-un decantor din pamânt compactat (care are si rol de disipator de energie cu dimensiunile de 3x3x2m) si evacuate in pr. Lelici printr-un tub de beton L=30m, Ǿ0,5m.

Cca.10% din cantitatea dislocată se utiliză ca piatra brută pentru construirea gabioanelor sau ca supragabariți pentru consolidarea malurilor

Materialul dislocat este transportat cu autobasculante la stația de concasare aflată în imediata vecinătate , la cca. 200 m. Prelucrarea calcarului se face intr-un concasor cu falci cu granulatoare. Concasorul este acționat electric si are o capacitate de prelucrare instalată de cca.500.000 tone/an.

Materialul concasat ajunge prin intermediul unui transportor cu bandă pe un ciur vibrator de 6 mp, de unde sorturile 0-4 mm; 4-8 mm; 8-16 mm; 16-31 mm; 31 – 63 mm sunt depozitate separat,in halde distinct la nivelul platformei statiei de concasare, pentru a fi ulterior livrate către beneficiari.

Utilajele necesare activității de exploatare si prelucrare sunt acționate electric. Linia electrică care alimenteaza cariera Lelici este legată la PT Lelici, adica la cca. 2,5 km de carieră. Intreaga investiție a fost făcută de SC Losar Com SRL. Alimentarea este aprobată si este sub controlul RENEL.

Nu sunt evacuari de ape uzate tehnologice.

 Alimentarea cu carburanți se face de la PECO Cârlibaba aflat la cca. 6 km de carieră.

 Explozibilii sunt transportați de catre agentul economic autorizat care execută operațiunea de pușcare si cu care SC Losar Com SRL are contract. In incinta carierei nu rămân explozivi sau capse.

2.Localizarea proiectului: Cariera de calcar Lelici se afla amplasată pe malul stâng al pârâului Lelici, la cca. 2 km de satul Tibau, pe teritoriul comunei Cârlibaba, judetul Suceava. Accesul în zona se face pe drumul national DN 18 Iacobeni-Borsa, pâna la confluenta râului Bistrita Aurie cu pârâul Tibău , iar apoi pe un drum forestier de cca. 2 km lungime pe valea Lelici, pâna la cariera.Pentru tranzitarea drumurilor de acces locale SC LOSAR COM SRL detine acord de reabilitare nr. 633/2015.

3.Caracteristicile impactului potential : Cariera Lelici unde se va desfăşura activitatea de extracţie propriu-zisă, precum şi spaţiile unde sunt amplasate instalaţiile de prelucrare şi depozitele de produse finite sunt amplasate în afara localităţii, la o mare departearede aceasta (la cca 5 km ) astfel încât activitatea în carieră nu va afecta calitatea factorilor de mediu în aşezările umane.

Suprafața totală a perimetrului este de 30.418 mp, din care 14.000 mp sunt afectați de cariera in prezent activă, iar 16.418 mp reprezintă dezvoltarea carierei, dar și această suprafață va fi afectată semnificativ prin exploatarea calcarelor. Prin urmare, la finalul activității de exploatare intreaga suprafață va fi afectată. Dupa epuizarea rezervelor de calcar care se va produce la finele anului 2018, se vor executa lucrările de refacere a mediului iar terenul va fi redat la starea inițială.

In imediata vecinătate a carierei curge pârâul Lelici, afluent al pârâului Țibău si al râului Bistrița.Această apa poate fi contaminată doar de praful rezultat din activitatea de prelucrare a calcarului. Din acest motiv, in timpul concasării calcarului, este obligatorie stropirea zonei de activitate si punerea in functiune a aspersoarelor.Se intrezice depozitatea produselor de carieră sau a altor materiale pe malul pârâului Lelici.Se vor săpa rigole de colectare a apei, astfel incât apa pluvială din zona carierei să nu ajungă direct in albia minoră a pârâului Lelici.Apele subterane nu sunt influențate de activitatea de extracție-prelucrare Lelici intrucât acumularea de calcar se găsește deasupra pânzei freatice.

Sursele de poluare a atmosferei sunt reprezentate de: puşcările din incinta carierei si eşapamentul motoarelor cu combustie internă.Utilajele care funcţionează în carieră sunt echipate cu motoare Diesel, noxele degajate prin eşapament în atmosferă fiind reprezentate de oxizi de azot, monoxid de carbon, oxizi de sulf, compuşi organici volatili, pulberi. Cu excepţia autobasculantelor, celelalte utilaje (excavator, încărcător frontal) funcţionează în medie 4 ore/zi. Puşcările din incinta carierei se execută de aprox. 8 ori pe an (puşcări primare) şi aprox. 8 ori pe an puşcări secundare. Cantitatea de exploziv utilizată este de 0,45 g exploziv/ tona de calcar/dolomit cristalin industrial produs în carieră. Cantitatea de explozibil utilizată la o puşcare este de aproximativ 4,5 kg explozibil. În urma reacţiilor chimice explozive rezultă gazele: bioxid de carbon, apă, monoxid de carbon, oxizi de sulf,oxizi de azot,apă. Volumul de gaze de explozie care rezultă în urma unei puşcări este de aprox. 1000 l. In cecea ce priveste activitatea de prelucrare-concasare, aerul poate fi afectat datorita prafului rezultat al concasarii. Pentru diminuarea prafului este necesar a se lucra in mediu umed.

In perioada de execuție a exploatării, impactul vizual este semnificativ datorită decapării solului si dislocarii calcarelor, așadar peisajul se schimbă. După finalizarea exploatării și dupa executarea lucrărilor de mediu programate, peisajul va reveni aproape la forma inițială.

La sfârsitul exploatarii sunr prevazute lucrari de ecologizare si refacere a zonei afectate:

- Taluzarea la un unghi de 30 grade a celor 4 trepte de carieră (+1112,5 m, +1132,5 m, +1152,5 m și +1172,5 m. Se impune acest unghi pentru că taluzarea la la această pantă poate crește vegetația spontană. Suprafața taluzată va fi de cca. 15.000 mp.

- Nivelarea bermelor de lucru de la baza treptelor de carieră, realizarea patului de sol vegetal pe aceste taluze și inierbarea acestor suprafețe. Suprafața bermelor va fi de cca. 4.000 mp, iar cantitatea de sol necesară este de cca. 1.000 mc.

- Nivelarea și inierbarea suprafețelor din afara perimetrului de lucru, suprafețe care reprezintă drumurile de acces, platformele de dpozitare a produslor de carieră, etc. Suprafata totala este de cca. 12.000 mp. Pentru inierbarea acestei suprafețe este necesară o cantitate de sol vegetal de cca. 2.750 mc.

- Plantarea de puieți (cca. 200 buc), pe bermele carierei și in vechea incintă

 Condiţiile de realizare a proiectului:

1. investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 6/03.03.2015 emis de Primaria Comunei Cârlibaba.
2. dupa obtinerea acordului de mediu se va depune documentatia necesara la ITRSV Suceava pentru schimbarea categoriei de folosinta a terenului
3. conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;
4. se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport;
5. se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;
6. întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;
7. se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;
8. nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;
9. la finalizarea lucrarilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială; j)titularul are obligatia de a constitui garantia financiara pentru lucrarile de refacere a mediului, in conformitate cu prevederile legale
10. j) La finalizarea investiţiei titularul are obligaţia de a solicita emiterea autorizaţiei de mediu.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele :Proiectul Cariera Lelici nu se afla in arie naturala protejata. Cel mai apropiat Sit Natura 2000 este ROSCI 0125 Muntii Rodnei la o distant de peste 12 km.

 Proiectul propus nu necesită parcurgerea celorlalte etape ale procedurii de evaluare adecvată.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Vasile Osean**

 **Şef serviciuAvize, Acorduri, Autorizatii**

**Ing. Constantin Burciu**

 Întocmit,

Ing. Angela Ignatescu